text: Лета — гэта выдатны час, калі нават такая сур’ёзная справа, як чытанне, можа стаць для рабят займальнай гульнёй.
  14 жніўня аддзел па абслугоўванню дзіцячага чытача Навагрудскай раённай бібліятэкі запрасіў юных удзельнікаў Навагрудскага раённага цэнтра творчасці дзяцей і моладзі на займальную гульню – Кнігараллі «Пра ўсё на свеце, што любяць дзеці!»
  Кнігараллі — гэта магчымасць прачытаць мноства новых кніг, выйсці за рамкі школьнай праграмы, правесці час за цікавым і карысным чытаннем.
  Чытачы выконвалі самыя розныя заданні па прачытаным кнігам, з задавальненнем адказвалі на пытанні жартоўнай віктарыны для самых кемлівых, малявалі, спявалі пад караоке, дзяцей чакалі вясёлыя конкурсы, пацешныя гульні, загадкі.
  1 верасня аддзел па абслугоўванні дзіцячага чытача Навагрудскай раённай бібліятэкі ў чарговы раз меў магчымасць наведаць свята – Дзень ведаў у гарадскім парку. Увага дзяцей была звернута на кніжную выставу “Планета ведаў”, на якой была прадстаўлена літаратура ў дапамогу школьнаму навучальнаму працэсу па розных напрамках ведаў. Яшчэ дзеці змаглі паўдзельнічаць у тэст-апытаннях «Я і настаўнік», «Чаму я хаджу у школу» і гульні «Збяры школьны рукзачок», пачытаць цікавыя часопісы.